CELEX: 32018D0993
Language: da
Date: 2018-07-11 00:00:00
Title: Kommissionens afgørelse (EU) 2018/993 af 11. juli 2018 om ændring af afgørelse (EU) 2017/1214, (EU) 2017/1215, (EU) 2017/1216, (EU) 2017/1218 og (EU) 2017/1219 for så vidt angår overgangsperiodens varighed (meddelt under nummer C(2018) 4312) (EØS-relevant tekst.)

13.7.2018   
            
            
               DA
            
            
               Den Europæiske Unions Tidende
            
            
               L 177/14
            
         KOMMISSIONENS AFGØRELSE (EU) 2018/993
   af 11. juli 2018
   om ændring af afgørelse (EU) 2017/1214, (EU) 2017/1215, (EU) 2017/1216, (EU) 2017/1218 og (EU) 2017/1219 for så vidt angår overgangsperiodens varighed
   
      
         (meddelt under nummer C(2018) 4312)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 2,
   efter høring af Den Europæiske Unions Miljømærkenævn og
   ud fra følgende betragtninger:
   
               (1)
            
            
               Kommissionens afgørelse 2011/382/EU (2) blev erstattet ved Kommissionens afgørelse (EU) 2017/1214 (3) om opstilling af kriterier for EU-miljømærket til håndopvaskemidler. For at give producenter, hvis produkter er blevet tildelt EU-miljømærket for håndopvaskemidler på basis af afgørelse 2011/382/EU, tilstrækkelig tid til at tilpasse deres produkter til afgørelse (EU) 2017/1214, indeholder sidstnævnte afgørelse bestemmelser om en overgangsperiode. Denne overgangsperiode på 12 måneder udløber den 22. juni 2018.
            
         
               (2)
            
            
               Kommissionens afgørelse 2012/720/EU (4) blev erstattet ved Kommissionens afgørelse (EU) 2017/1215 (5) om opstilling af kriterier for EU-miljømærket til maskinopvaskemidler til industri- og institutionsbrug. For at give producenter, hvis produkter er blevet tildelt EU-miljømærket for maskinopvaskemidler til industri- og institutionsbrug på basis af afgørelse 2012/720/EU, tilstrækkelig tid til at tilpasse deres produkter til afgørelse (EU) 2017/1215, indeholder sidstnævnte afgørelse bestemmelser om en overgangsperiode. Denne overgangsperiode på 12 måneder udløber den 22. juni 2018.
            
         
               (3)
            
            
               Kommissionens afgørelse 2011/263/EU (6) blev erstattet ved Kommissionens afgørelse (EU) 2017/1216 (7) om opstilling af kriterier for EU-miljømærket til maskinopvaskemidler. For at give producenter, hvis produkter er blevet tildelt EU-miljømærket for maskinopvaskemidler på basis af afgørelse 2011/263/EU, tilstrækkelig tid til at tilpasse deres produkter til afgørelse (EU) 2017/1216, indeholder sidstnævnte afgørelse bestemmelser om en overgangsperiode. Denne overgangsperiode på 12 måneder udløber den 22. juni 2018.
            
         
               (4)
            
            
               Kommissionens afgørelse 2011/264/EU (8) blev erstattet ved Kommissionens afgørelse (EU) 2017/1218 (9) om opstilling af kriterier for EU-miljømærket til tekstilvaskemidler. For at give producenter, hvis produkter er blevet tildelt EU-miljømærket for tekstilvaskemidler på basis af afgørelse 2011/264/EU, tilstrækkelig tid til at tilpasse deres produkter til afgørelse (EU) 2017/1218, indeholder sidstnævnte afgørelse bestemmelser om en overgangsperiode. Denne overgangsperiode på 12 måneder udløber den 22. juni 2018.
            
         
               (5)
            
            
               Kommissionens afgørelse 2012/721/EU (10) blev erstattet ved Kommissionens afgørelse (EU) 2017/1219 (11) om opstilling af kriterier for EU-miljømærket til tekstilvaskemidler til industri- og institutionsbrug. For at give producenter, hvis produkter er blevet tildelt EU-miljømærket for tekstilvaskemidler til industri- og institutionsbrug på basis af afgørelse 2012/721/EU, tilstrækkelig tid til at tilpasse deres produkter til afgørelse (EU) 2017/1219, indeholder sidstnævnte afgørelse bestemmelser om en overgangsperiode. Denne overgangsperiode på 12 måneder udløber den 22. juni 2018.
            
         
               (6)
            
            
               Flere nationale organer, som er ansvarlige for tildeling af EU-miljømærket, har underrettet Kommissionen om nødvendigheden af at forlænge disse overgangsperioder med seks måneder på grund af den store mængde ansøgninger om fornyelse af aftaler om tildeling af EU-miljømærket. Kommissionen har foretaget en undersøgelse, som bekræfter nødvendigheden af at forlænge overgangsperioderne med seks måneder.
            
         
               (7)
            
            
               Afgørelse (EU) 2017/1214, (EU) 2017/1215, (EU) 2017/1216, (EU) 2017/1218 og (EU) 2017/1219 bør derfor ændres.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 16 i forordning (EF) nr. 66/2010 —
            
         VEDTAGET DENNE AFGØRELSE:
   Artikel 1
   Artikel 7, stk. 3, i afgørelse (EU) 2017/1214 affattes således:
   
      »3.   EU-miljømærker, der er tildelt i overensstemmelse med kriterierne i afgørelse 2011/382/EU, kan anvendes frem til den 22. december 2018.«
   
   Artikel 2
   Artikel 7, stk. 3, i afgørelse (EU) 2017/1215 affattes således:
   
      »3.   EU-miljømærker, der er tildelt i overensstemmelse med kriterierne i afgørelse 2012/720/EU, kan anvendes frem til den 26. december 2018.«
   
   Artikel 3
   Artikel 7, stk. 3, i afgørelse (EU) 2017/1216 affattes således:
   
      »3.   EU-miljømærker, der er tildelt i overensstemmelse med kriterierne i afgørelse 2011/263/EU, kan anvendes frem til den 26. december 2018.«
   
   Artikel 4
   Artikel 7, stk. 3, i afgørelse (EU) 2017/1218 affattes således:
   
      »3.   EU-miljømærker, der er tildelt i overensstemmelse med kriterierne i afgørelse 2011/264/EU, kan anvendes frem til den 26. december 2018.«
   
   Artikel 5
   Artikel 7, stk. 3, i afgørelse (EU) 2017/1219 affattes således:
   
      »3.   EU-miljømærker, der er tildelt i overensstemmelse med kriterierne i afgørelse 2012/721/EU, kan anvendes frem til den 26. december 2018.«
   
   Artikel 6
   Denne afgørelse er rettet til medlemsstaterne.
   
      Udfærdiget i Bruxelles, den 11. juli 2018.
      
         
            På Kommissionens vegne
         
         Karmenu VELLA
         
            Medlem af Kommissionen
         
      
   
   
      (1)  EUT L 27 af 30.1.2010, s. 1.
   
      (2)  Kommissionens afgørelse 2011/382/EU af 24. juni 2011 om opstilling af miljøkriterier for tildeling af EU-miljømærket til håndopvaskemidler (EUT L 169 af 29.6.2011, s. 40).
   
      (3)  Kommissionens afgørelse (EU) 2017/1214 af 23. juni 2017 om opstilling af kriterier for EU-miljømærket til håndopvaskemidler (EUT L 180 af 12.7.2017, s. 1).
   
      (4)  Kommissionens afgørelse 2012/720/EU af 14. november 2012 om opstilling af miljøkriterier for tildeling af EU-miljømærket til maskinopvaskemidler til industri- og institutionsbrug (EUT L 326 af 24.11.2012, s. 25).
   
      (5)  Kommissionens afgørelse (EU) 2017/1215 af 23. juni 2017 om opstilling af kriterier for EU-miljømærket til maskinopvaskemidler til industri- og institutionsbrug (EUT L 180 af 12.7.2017, s. 16).
   
      (6)  Kommissionens afgørelse 2011/263/EU af 28. april 2011 om opstilling af miljøkriterier for tildeling af EU-miljømærket til maskinopvaskemidler (EUT L 111 af 30.4.2011, s. 22).
   
      (7)  Kommissionens afgørelse (EU) 2017/1216 af 23. juni 2017 om opstilling af kriterier for EU-miljømærket til maskinopvaskemidler (EUT L 180 af 12.7.2017, s. 31).
   
      (8)  Kommissionens afgørelse 2011/264/EU af 28. april 2011 om opstilling af miljøkriterier for tildeling af EU-miljømærket til vaskemidler (EUT L 111 af 30.4.2011, s. 34).
   
      (9)  Kommissionens afgørelse (EU) 2017/1218 af 23. juni 2017 om opstilling af kriterier for EU-miljømærket til tekstilvaskemidler (EUT L 180 af 12.7.2017, s. 63).
   
      (10)  Kommissionens afgørelse 2012/721/EU af 14. november 2012 om opstilling af miljøkriterier for tildeling af EU-miljømærket til vaskemidler til industri- og institutionsbrug (EUT L 326 af 24.11.2012, s. 38).
   
      (11)  Kommissionens afgørelse (EU) 2017/1219 af 23. juni 2017 om opstilling af kriterier for EU-miljømærket til tekstilvaskemidler til industri- og institutionsbrug (EUT L 180 af 12.7.2017, s. 79).